**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky  |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | Január 2022 |
| **Predpokladaný termín predloženia na pripomienkové konanie** | Január 2022 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | Jún 2022 |
|  |
| 1. **Definovanie problému**
 |
| Neustály vývoj technickej a technologickej oblasti a využívanie jednotlivých aspektov inteligentnej mobility v praxi. |
| 1. **Ciele a výsledný stav**
 |
| Cieľom návrhu zákona je pripraviť zákonnú úpravu na neustále napredujúci technický a technologický pokrok v oblasti mobility využívajúcej automatizované systémy a inteligentné systémy; konkrétne zavedenie podmienok skúšobnej prevádzky automatizovaných vozidiel a plne automatizovaných vozidiel, ako aj úprava ďalších aspektov súvisiacich so zavedením takýchto vozidiel do skúšobnej prevádzky na pozemných komunikáciách, vrátane úprav kompetencií národného koordinátora inteligentnej mobility a rozšírenie kompetencii orgánu typového schvaľovania v oblasti vydávania povolenia na skúšobnú prevádzku a tým podporiť zavádzanie inteligentnej mobility v podmienkach Slovenskej republiky.  |
| 1. **Dotknuté subjekty**
 |
| Subjekty verejnej správy, podnikateľské subjekty, fyzické osoby   |
| 1. **Alternatívne riešenia**
 |
| Alternatívnym riešením je prijatie samostatného právneho predpisu pre oblasť inteligentnej mobility. Z tohto riešenia sa upustilo, nakoľko vhodnejším sa javí čiastočná novelizácia, keďže niektoré oblasti budú regulované priamo právnymi aktami EÚ. Nulový variant – neprijatie návrhu zákona, by spôsobilo nedostatočnú úpravu vo vzťahu k legislatívnym zmenám na nadnárodnej úrovni. Eliminoval by sa technologický pokrok SR v oblasti inteligentnej mobility, jej konkurencieschopnosť a neboli by vhodne nastavené podmienky pre automatizované vozidlá na území SR a ich testovanie.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Vyhláška Ministerstva dopravy a výstavby Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení neskorších predpisov.Vyhláška Ministerstva dopravy a výstavby Slovenskej republiky, ktorou sa dopĺňa vyhláška Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov. |
| 1. **Transpozícia práva EÚ**
 |
| Navrhovaná právna úprava v súvislosti s transpozíciou smerníc Európskej únie nejde nad rámec minimálnych požiadaviek Európskej únie. |
|  |
| 1. **Preskúmanie účelnosti**
 |
| Preskúmanie účelnosti môže byť vykonané v pravidelných dvojročných intervaloch, pričom sa zohľadnia kritériá ako existencia právnej úpravy EÚ v novelizovaných oblastiach, potreba precizovania existujúcej právnej úpravy, a podobne. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na životné prostredie** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Návrh zákona predpokladá negatívny vplyv na rozpočet verejnej správy, keďže svojim charakterom vplýva na výdavky štátneho rozpočtu. Je tiež identifikovaný negatívny vplyv na podnikateľské prostredie, čo je však vykompenzované vytvorením nových príležitostí pre podnikateľov, ako sa zapojiť do inovácií vo verejnom a súkromnom sektore. Predkladaný materiál predpokladá pozitívny dopad na životné prostredie, ktorý by sa mal kumulovať postupom času. Pozitívny dopad sa odzrkadlí najmä stimuláciou využívania obnoviteľných zdrojov energie často využívaných v rámci autonómnej mobility a tiež zvýšením energetickej účinnosti riešení dopravy, čo sa prejaví na znižovaní potreby využívania prírodných zdrojov. Predkladaný materiál bude mať aj pozitívne sociálne vplyvy z dôvodu aplikácie inteligentných riešení dopravy, ktoré uľahčia obyvateľom vo fáze implementácie každodenný presun do ľubovoľného koncového bodu a zároveň uľahčia prístup k dopravným informáciám.  |
| 1. **Kontakt na spracovateľa**
 |
| ***Ing. Miroslava Tereková****Ministerstvo dopravy a výstavby Slovenskej republiky (MDV SR)**Odbor cestnej infraštruktúry**Sekcia cestnej dopravy a pozemných komunikácií**tel.: 02/594 94 737**miroslava.terekova@mindop.sk**,*  |
| 1. **Zdroje**
 |
| Výstupy projektu „Zlepšenie verejných politík v oblasti dopravy, inovačnej kapacity v doprave a podpora partnerstva v zavádzaní inteligentnej mobility“, konzultácie s podnikateľským a odborným prostredím vo verejnom, súkromnom a akademickom sektore (pracovné skupiny na úrovni MDV SR, združenie Inteligentná mobilita Slovensko, a i.), a ostatné dostupné zdroje.  |
| 1. **Stanovisko Komisie na posudzovanie vybraných vplyvov z PPK č. 001/2022**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**Komisia žiada predkladateľa o vyznačenie negatívneho vplyvu na podnikateľské prostredie a vyznačenie uplatnenia mechanizmu byrokracie a nákladov v časti 9 Doložky vybraných vplyvov. Materiál obsahuje negatívne vplyvy v podobe sankcií a pokút, preto je potrebné to zaznačiť v Doložke vybraných vplyvov.Komisia odporúča predkladateľovi v Doložke vybraných vplyvov v bode 3. Ciele a výsledný stav, aby jasne a zrozumiteľne definoval cieľový stav, resp. účel, ktorý má dosiahnuť prijatím navrhovaného materiálu, pretože uvedené znenie nie je v súlade s Jednotnou metodikou na posudzovanie vybraných vplyvov, s časťou II: Obsahové požiadavky doložky. Podľa jednotnej metodiky má predkladateľ v tejto časti jasne a zrozumiteľne definovať cieľový stav, resp. účel, ktorý sa má dosiahnuť prijatím navrhovaného materiálu.Odôvodnenie: Predkladateľ v bode 3. len uviedol, že účelom návrhu zákona je reakcia na technický a technologický pokrok a tiež reakcia na tri strategické materiály, čo nie je v súlade s Jednotnou metodikou na posudzovanie vybraných vplyvov.Komisia odporúča predkladateľovi v Doložke vybraných vplyvov v bode 10. Poznámky, aby zhrnul vplyvy vo viacerých oblastiach a uviedol prevládajúci charakter vplyvov (pozitívny/negatívny).Komisia žiada predkladateľa aj o vyznačenie vplyvov na MSP v bode 9 Doložky vybraných vplyvov v súlade s uvedenými pozitívnymi vplyvmi na zainteresované fyzické osoby – podnikateľov v Analýze vplyvov na podnikateľské prostredie.**Vyhodnotenie MDV SR:**Pripomienky k doložke vybraných vplyvov sú v plnej miere akceptované a doložka je upravená.**K vplyvom na podnikateľské prostredie**Komisia žiada predkladateľa o uvedenie poplatkov v časti 3.1 Analýzy vplyvov na podnikateľské prostredie. Správny poplatok je priamy vplyv na podnikateľské prostredie a je potrebné uviesť jeho kvantifikáciu na modelovom príklade na 1 podnikateľský subjektKomisia žiada predkladateľa o uvedenie sankcií v časti 3.4 Analýzy vplyvov na podnikateľské prostredie, nakoľko tie sa vzťahujú aj na podnikateľské subjekty. **Vyhodnotenie MDV SR:**Pripomienky k vplyvom na podnikateľské prostredie sú v plnej miere akceptované a analýza je upravená.**K vplyvom na rozpočet verejnej správy**V doložke vybraných vplyvov je uvedené, že vplyvy na rozpočet verejnej správy sú negatívne, pričom sú čiastočne rozpočtovo zabezpečené. V analýze vplyvov na rozpočet verejnej správy sú v súvislosti so zriadením pôsobnosti národného koordinátora inteligentnej mobility a krytím platových náležitostí 5 zamestnancov (od 1.4.2023) vyčíslené osobné výdavky v roku 2023 v sume 157 391 eur a v roku 2024 v sume 209 855 eur, rozpočtovo nekrytý vplyv predstavujú výdavky na mzdy v roku 2023 v sume 116 629 eur a v roku 2024 v sume 155 506 eur. So zvyšovaním výdavkov a limitu počtu zamestnancov z dôvodu zriadenia národného koordinátora inteligentnej mobility Komisia nesúhlasí a žiada, aby požadované zvýšenie počtu zamestnancov a výdavkov pre novú inštitúciu Národného koordinátora pre inteligentnú mobilitu, vyplývajúce zo zákona, bolo zabezpečené v rámci schváleného rozpočtu verejnej správy na roky 2022 až 2024 pre kapitolu Ministerstva dopravy SR, t. j. bez ich ďalšieho navýšenia. Zároveň Komisia nesúhlasí s nastavenou výškou priemerného mzdového výdavku (PMV)na úrovni 2 591,76 eur, ktorý považuje za výrazne vyšší ako skutočne dosahovaný  priemerný mzdový výdavok dosiahnutý v kapitole MDV SR za I. až III. štvrťrok 2021 na úrovni 1 802,61 eur. Komisia žiada, aby predkladateľ upravil PMV požadovaný pre zamestnanca MDV SR maximálne na úroveň dosiahnutej skutočnosti za uvedené obdobie. Súčasne Komisia žiada v analýze vplyvov na rozpočet v tabuľke č. 5 uviesť správny „Priemerný mzdový výdavok“ v roku 2023 (prepočítaný na obdobie účinnosti).Analýza vplyvov je vypracovaná na roky 2021 až 2024, vzhľadom na termín predkladania materiálu na pripomienkové konanie je potrebné analýzu vplyvov na rozpočet vypracovať na bežný rok (t. j. rok 2022) a tri nasledujúce rozpočtové roky. V nadväznosti na uvedené pripomienky žiada Komisia doložku vybraných vplyvov a analýzu vplyvov na rozpočet verejnej správy prepracovať.V návrhu zákona sa v čl. I (novela zákona č. 372/1990Zb. o priestupkoch) vymedzujú nové skutkové podstaty priestupkového konania so stanovením sankcie v prípade porušenia príslušnej právnej povinnosti a v čl. II. (novela zákona č. 145/1995 Z. z. o správnych poplatkoch) sa dopĺňa nový správny poplatok za vydanie „povolenia prevádzky automatizovaného vozidla“. Z navrhovaných úprav je možné predpokladať pozitívne vplyvy na rozpočet verejnej správy, čo je potrebné zohľadniť v doložke vybraných vplyvov, resp. aj v analýze vplyvov na rozpočet verejnej správy v prípade, že je možná kvantifikácia týchto vplyvov.Zároveň Komisia upozorňuje, že požiadavky na zvýšenie výdavkov štátneho rozpočtu ako aj počtu zamestnancov v súvislosti so zriadením národného koordinátora pre inteligentnú mobilitu boli kapitolou MDV SR predkladané už aj v rámci materiálu „Návrh Dlhodobý plán pre adresovanie výziev v cestnej doprave a inteligentnej mobilite na roky 2021 – 2030 a Akčný plán pre adresovanie výziev v cestnej doprave a inteligentnej mobilite na roky 2021 – 2025“, ktorý bol predmetom pripomienkových konaní v roku 2021, pričom Ministerstvo financií SR s týmito požiadavkami nesúhlasilo a žiadalo ich zabezpečiť  v rámci schválených limitov výdavkov a limitov počtu zamestnancov kapitoly MDV SR na príslušný rozpočtový rok bez ich ďalšieho navýšenia, pričom uvedené bolo MDV SR akceptované.**Vyhodnotenie MDV SR:**Pripomienky k vplyvom na rozpočet verejnej správy sú čiastočne akceptované. Analýza vplyvov na rozpočet verejnej správy je prepracovaná v súlade s analýzou k dokumentu „Návrh Dlhodobý plán pre adresovanie výziev v cestnej doprave a inteligentnej mobilite na roky 2021 – 2030 a Akčný plán pre adresovanie výziev v cestnej doprave a inteligentnej mobilite na roky 2021 – 2025“, ktorý bol schválený MF SR.Kvantifikácia vplyvov za nový správny poplatok za vydanie „povolenia prevádzky automatizovaného vozidla“, aj napriek predpokladaným pozitívnym vplyvom na rozpočet verejnej správy, nie je možná. Z uvedeného dôvodu nie je uvedená v doložke vybraných vplyvov, resp. v analýze vplyvov na rozpočet verejnej správy.  |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |